wickkiey/tamil-wikipedia-chunked huggingface dataset:
# இலக்குக் குச்சி

**இலக்குக் குச்சி** (*stump*) என்பது துடுப்பாட்டத்தின் போது பயன்படுத்தப்படும் இலக்கில் காணப்படும் நிலைக்குத்துத் தடிகள் ஆகும். இதன் தோற்றம் தரையில் நிலைக்குத்தாக ஊன்றப்பட்ட மூன்று குச்சங்களும் அவற்றின் மேல் வைக்கப்பட்ட இரண்டு சிறிய குறுக்குத்தடிகளும் ஆகும். இலக்குக் குச்சிகள் பொதுவாக மரத்தினாலானவை. வீசுகளத்தின் இரண்டு முனைகளில் இரு இலக்குகள் அமைக்கப்பட்டிருக்கும். ஒரு இலக்கின் மொத்த அகலம் 9 அங்குலம் (22.9 செமீ) ஆகும்.  
ஒவ்வொரு இலக்குக் குச்சியும் 28 அங்குலம் (71.1 செமீ) உயரமும் கூடிய விட்டமாக 1 அங்குலத்தையும் (3.81 செமீ) குறைந்த விட்டமாக 1 (3.49 செமீ) அங்குலத்தையும் கொண்டிருக்கும். இலக்குக் குச்சியின் ஒரு முனை தரையில் நடப்பட வசதியாக கூறாக கானப்படுவதோடு மற்றைய முனையில் இணைப்பான்களைத் தாங்கும் வகையில் அரைவட்டவடிவத் தவாளிப்பு காணப்படும்.
# விக்கிப்பீடியா:உங்களுக்குத் தெரியுமா/சூன் 21, 2009

- **உனுன்பியம்** (Ununbium) என்ற புதிதாகக் கண்டறியப்பட்ட தனிமம் அண்மையில் தனிம அட்டவணையில் சேக்கப்பட்டது.
- பூமியைப் போல் அல்லாது நிலாவில் **வளி மண்டலம்** இல்லை
- **ஜி.இ குளோபல் ஆய்வு** என இன்று அறியப்படும், 1900 இல் தொடங்கப்பட்ட ஆய்வு நிறுவனமே முதலாவது அமெரிக்க வணிக தொழிற்துறை ஆய்வு நிறுவனம் ஆகும்.
- உலகில் 7 - 10 % ஆனோர் இடதுகைப் பழக்கம் உடையவர்கள்.
- மறைமலை அடிகளாரின் மகள் **நீலாம்பிகை அம்மையார்** அவரது தந்தை வழி நின்று தமிழ் மொழி தனது தனித்துவத்தை, ஆழுமையை இழக்காமல் இருக்க பிறமொழிச் சொற்கள், நடை, எழுத்துக்கள் தமிழில் மிகுந்து கலைப்பதை எதிர்த்துத் தனித்தமிழைப் பரப்பினார்.
# வார்ப்புரு:Country showdata/doc

This template is used for documenting country data meta-templates used by the flag template system. The output of this template can be seen by directly viewing any of the templates in .  
See for the main documentation and discussion page for the flag template system.
# வார்ப்புரு:Country showdata/doc

## Usage

This template is automatically invoked by the standard syntax of a country data template:
<pre>  
</pre>
The first parameter to a country data template is usually the name of a *formatting meta-template*. For example, வார்ப்புரு:கொடி uses Template:Country flag2 to actually render the flag icon and wikilink. If the first parameter is missing, which is the case when a country data template is viewed directly, the template code fragment <code></code> ensures that *this* template will be used as the default first parameter. This technique ensures that country data templates are "self-documenting" if they use the standard syntax.
# வார்ப்புரு:Country showdata/doc

## Additional parameters

Many country data templates require additional documentation beyond the standard mandatory <tt>alias</tt> and <tt>flag alias</tt> parameters. This template will automatically document standard optional parameters (such as <tt>shortname alias</tt> and/or <tt>alt attribute</tt>) if present, and can document unique optional parameters (such as flag variants) if instructed to. This latter method uses documentation-specific parameters in the country data template to activate the additional output from this template. These documentation parameters are set off from the rest of the parameters in the country data template by a <tt></tt> section:
<pre>
&lt;noinclude&gt;
| var1 = ...
| redir1 = ...
| related1 = ...
&lt;/noinclude&gt;
</pre>
# வார்ப்புரு:Country showdata/doc

## Additional parameters

### Flag variants

Flag variants are added to a country data template by the inclusion of one or more <tt>flag alias-*label*</tt> parameters, where each <tt>*label*</tt> is a unique identifier that is subsequently used as an input parameter to <tt></tt>, <tt></tt>, etc. To document these flag variants, use the <tt>var*N*</tt> documentation parameters to identify each label.  
For example, Template:Country data Seychelles identifies three flag variants (in addition to the current flag) with the following code:
<pre>
| flag alias-1976 = Flag of the Seychelles 1976.svg
| flag alias-1977 = Flag of the Seychelles 1977.svg
| flag alias-colonial = Government Ensign of the United Kingdom.svg
</pre>
These three variants are documented by the following code segment later in the template:
<pre>
&lt;noinclude&gt;
| var1 = 1976
| var2 = 1977
| var3 = colonial
...
&lt;/noinclude&gt;
</pre>
Up to nine flag variants can be documented by this method (using <tt>var1</tt> to <tt>var9</tt>). If more are present (and currently, only வார்ப்புரு:நாட்டுத் தகவல் ஐக்கிய அமெரிக்க நாடுகள் has more than nine flag variants), these can be listed on a separate documentation subpage as described below.  
Note that you do *not* have to use a <tt>var*N*</tt> parameter for the standard optional variant label <tt>naval</tt> (used for the country's naval ensign). If present, it will automatically be documented.
# வார்ப்புரு:Country showdata/doc

## Additional parameters

### Redirect aliases

Many country data templates have *alias* names that can be used instead of the usual country name with all of the main flag templates. These are usually, but not exclusively, standard country code abbreviations such as those specifed in ISO 3166-1 alpha-3 or by the IOC or FIFA. These are implemented as redirects, and are listed in .  
For example, வார்ப்புரு:நாட்டுத் தகவல் இடாய்ச்சுலாந்து and வார்ப்புரு:நாட்டுத் தகவல் இடாய்ச்சுலாந்து both redirect to வார்ப்புரு:நாட்டுத் தகவல் இடாய்ச்சுலாந்து, because *DEU* is the ISO code and *GER* is the IOC and FIFA code for Germany. Therefore, <tt></tt>, <tt></tt>, and <tt></tt> all have the same result. These redirect aliases are documented by the following template code fragment:
<pre>
&lt;noinclude&gt;
...
| redir1 = DEU
| redir2 = GER
...
&lt;/noinclude&gt;
</pre>
# வார்ப்புரு:Country showdata/doc

## Additional parameters

### Related templates

Several country data templates are used for alternate forms to the common country data template for the nation, usually but not exclusively for historic nations. Pointers to these alternate templates are useful additions to the template documentation so that editors can use the correct template for their specific purposes.  
For example, வார்ப்புரு:நாட்டுத் தகவல் செர்பியா மொண்டெனேகுரோ includes the following code to document three other related country data templates:
<pre>
&lt;noinclude&gt;
...
| related1 = Serbia
| related2 = Montenegro
| related3 = FR Yugoslavia
...
&lt;/noinclude&gt;
</pre>
# வார்ப்புரு:Country showdata/doc

## Additional parameters

### Additional documentation

For situations where the automatic documentation method is not completely adequate, additional documentation can be displayed by <tt>country showdata</tt>. Simply create a documentation subpage (named as <tt>Template:Country data Countryname/doc</tt>) with the additional material, and it will be transcluded after all other output sections.  
For example:
- Template:Country data Ireland/doc is used to explain why that template is distinct from வார்ப்புரு:நாட்டுத் தகவல் அயர்லாந்து குடியரசு
- Template:Country data France/doc is used to document the list of country data templates available for each of the regions of France
- Template:Country data United States/doc is used to document the full set of flag variants (for each number of stars), and to list all of the country data templates available for state and territory flags
# மாகி ஆறு

**மாகி ஆறு** (*Mahi river*) இந்தியாவின் மேற்கு பகுதியில் பாயும் ஓர் ஆறு ஆகும். மத்தியப் பிரதேச மாநிலத்தில் தோன்றி இராசத்தான் மாநிலத்திலுள்ள வாகாத் மண்டலத்தின் வழியாகச் சென்று குஜராத்தில் நுழைந்து அரபிக்கடலில் கலக்கிறது. தபதி ஆறு, சபர்மதி ஆறு, இலூனி ஆறு மற்றும் நருமதை போன்ற ஆறுகளைப் போல மேற்கு நோக்கி பாயும் இந்தியாவின் பல நதிகளில் இதுவும் ஒன்றாகும். இந்தியாவிலுள்ள பெரும்பாலான தீபகற்ப ஆறுகள் கிழக்கு திசை நோக்கி பாய்ந்து வங்காள விரிகுடாவில் கலக்கின்றன.  
பிரித்தானிய இந்தியாவில் மும்பையைச் சேர்ந்த காந்தா நிறுவனத்திற்கு மாகி காந்தா நிறுவனம் என்று மாகி ஆற்றின் பெயர் வைக்கப்பட்டுள்ளது. . இதே போல அராபிய புராணக் கதைகளில் பெரும்பாலும் குறிப்பிடப்படும் மாக்வாசிசு எனப்படும் மேட்டுக்குடி சூறையாடிகளைக் குறிக்கவும் இப்பெயர் பயன்பட்டது .
மத்தியப் பிரதேசத்திலுள்ள தார் மாவட்டத்தில் அமைந்துள்ள மிண்டா கிராமத்தில் மாகி நதி அசலாகத் தோன்றுகிறது. அங்கிருந்து வடமேற்கு திசையில் திரும்பி இராசத்தான் மாநிலத்திற்குள் நுழைந்து, பின்னர் தென்மேற்கு திசையில் குஜராத் மாநிலத்தின் வழியாக வடோதரா நகரத்தின் புறநகர்ப் பகுதி வழியாகப் பாய்கிறது. 360 மைல் (580 கி.மீ) தொலைவுக்கு நீளும் இவ்வாற்றின் பாதை கம்பாத்தைக் .
# மாகி ஆறு

### வனக்போரி அணை

வனக்போரி அணை (வீயர்) வனக்போரி கிராமத்திற்கு அருகில் நிறுவப்பட்டுள்ளது. வனக்போரி அனல் மின் நிலையம் மாகி நதியின் நீரைப் பயன்படுத்துகிறது. இங்கு மின்சாரம் உற்பத்தி செய்ய 7 அலகுகள் உள்ளன.
# என்ரீக்கே மொறேந்தே

**என்ரீக்கே மொறேந்தே கொதேலோ** (25 திசம்பர் 1942 - 13 திசம்பர் 2010) என்பவர் எசுப்பானிய நாட்டு பாடகர் மற்றும் பாடலாசிரியர் ஆவார். இவர் ஒரு முக்கிய நவீன பிளமேன்கோ பாடகர் என கருதப்படுகிறார். இவருடைய பாடல்கள் காமரோன் தே லா ஈஸ்லா, மாயீத்தே மார்த்தீன், கார்மென் லினாரேஸ், மிகுவேல் போவேதா, செகூந்தோ பால்க்கோன் மற்றும் ஆர்கான்ஹெல் போன்ற பாடகர்களால் பாடப்பட்டுள்ளது.
# காமரோன் தே லா ஈஸ்லா

**எல் காமரோன் தே லா ஈஸ்லா** (5 திசம்பர் 1950 - 2 சூலை 1992) என்பவர் எசுப்பானிய நாட்டு பாடகர் மற்றும் இசைக்கலைஞர் ஆவார். இவர் ஒரு புகழ்பெற்ற பிளமேன்கோ பாடகர் ஆவார். இவர் சூலை திங்கள் 2 ஆம் தேதி 1992 ஆம் ஆண்டில் எசுப்பானியாவிலுள்ள பாதாலோனாவில் உயிர் நீத்தார்.
# மாயீத்தே மார்த்தீன்

**மாயீத்தே மார்த்தீன்** (பிறப்பு: 19 ஏப்ரல் 1965) என்பவர் எசுப்பானிய நாட்டு பாடகர் ஆவார். இவர் ஏப்ரல் திங்கள் 19 ஆம் தேதி 1965 ஆம் ஆண்டில் எசுப்பானியாவிலுள்ள பார்செலோனாவில் பிறந்தார். இவர் ஒரு முக்கிய பெண் பிளமேன்கோ பாடகராக கருதப்படுகிறார். இவர் ஒரு பிளமேன்கோ மற்றும் போலேரோ பாடகரும் இசை அமைப்பாளரும் ஆவார்.
# மேலீசா

**மேலீசா** ஒரு பிரெஞ்சு ரிதம் அண்ட் புளூஸ் பாடகர் ஆவர். இவர், ஆகஸ்ட்டு திங்கள் 21ஆம் தேதி 1985ஆம் ஆண்டு மார்சேயில் பிறந்தார். 2007ஆம் ஆண்டில், இவர், *Avec tout mon amor* என்னும் இவரது முதல் இசைக்கோவையையும் *Elle* மற்றும் *Cette Fois* என்னும் இரண்டு தனிப்பாடல்களையும் வெளியிட்டுள்ளார்.
# சிமேனா ஆபார்க்கா

**சிமேனா ஆபார்க்கா** செப்தம்பர் திங்கள் 24ஆம் தேதி 1981ஆம் ஆண்டில் சிலியின் தலைநகரமான சாந்தியாகோவில் பிறந்தார். இவர் ஒரு பாப் பாடகரும் நடிகரும் ஆவார். இவரது முதல் இசைக்கோவை பூன்த்தோ தே பார்த்தீதா (*Punto de Partida*) என்ற தலைப்பில் 2003இல் வெளியிடப்பட்டது.
# அனைத்துலக மருத்துவ நல அமைப்பு

**அனைத்துலக மருத்துவ நல அமைப்பு** என்பது ஒரு ஐக்கிய அமெரிக்காவில் பதியப்பெற்ற இலாப நோக்கமற்ற அரசியல் சார்பற்ற மனித நேய உதவிகள் வழங்கும் அமைப்பு ஆகும். அதிக தேவைகள் உள்ள இடங்களுக்கு சேவைகளை வழங்குவதை இது நோக்கமாகக் கொண்டது. குறிப்பாக இலங்கையில் போரால் பாதிக்கப்பட்ட தமிழர்களுக்குச் சேவைகளை இது வழங்குகிறது. இலங்கையில் ஆண்டுக்கு 1 மில்லியன் செலவில் இச் சேவைகள் நடைபெறுகின்றன.. இவ் அமைப்பின் நிர்வாகிகளாகப் பெரும்பாலும் மருத்துவத்துறை சார் தமிழர்களே உள்ளனர்.
# 2009 யாழ்ப்பாண மாநகரசபை தேர்தல்

**2009 யாழ்ப்பாண மாநகரசபை தேர்தல்** 2009 ஆகஸ்ட் 8 ஆம் நாள் நடத்தப்பட்டது. யாழ்ப்பாண மாநகரசபைக்கு 23 பேரைத் தெரிவுச் செய்யும் வகையில் இத்தேர்தல் அமைந்தது. 2009 மே 18 ஆம் நாள் ஈழப்போர் முடிவடைந்ததாக இலங்கை அரசால் அறிவிக்கப்பட்ட பின்னர் நடைபெறும் முதலாவது உள்ளூராட்சி சபைகளுக்கான தேர்தல் இதுவாகும். அத்துடன் வட மாகாணத்தில் 11 ஆண்டுகளுக்குப் பின்னர் இடம்பெற்ற முதலாவது உள்ளூராட்சி சபைத் தேர்தலும் இதுவாகும். மொத்தம் 23 இடங்களில் அரசு சார்பு ஐக்கிய மக்கள் சுதந்திர முன்னணி 13 இடங்களைப் பெற்று மாநகராட்சியைப் பெற்றது.. இத்தேர்தலில் மொத்தம் 22% வாக்காளர்களே வாக்களித்திருந்தமை குறிப்பிடத்தக்கது. யாழ் மாநகரசபைக்கு கடைசியாக ஜனவரி 29, 1998 இல் தேர்தல்கள் இடம்பெற்றிருந்தன.
# 2009 யாழ்ப்பாண மாநகரசபை தேர்தல்

## வேட்புமனுத் தாக்கல்

இதற்கான வேட்பு மனு தாக்கல் ஜூன் 18 தொடக்கம் ஜூன் 25 ஆம் நாள் பகல் 12.00 மணி வரை வேட்பு மணுக்கள் ஏற்கப்பட்டன
|}
# மதுரைக் கல்லூரி

**மதுரைக் கல்லூரி** (தன்னாட்சி) (*Madura College*) இந்தியாவில் தமிழ்நாட்டில் மதுரை மாநகரில் உள்ள ஒரு பழமையான கல்லூரியாகும். இக்கல்லூரி 1889ஆம் ஆண்டு தொடங்கப்பட்டது. இக்கல்லூரியில் கலை மற்றும் அறிவியல் பிரிவுகளில் 21 இளங்கலை பட்டப்படிப்பு மற்றும் 13 முதுநிலை பட்டப்படிப்பு பாடங்கள் நடத்தப்படுகின்றன.
# மதுரைக் கல்லூரி

## வரலாறு

இக்கல்லூரி 1854ஆம் ஆண்டு வூட் முயற்சியின் விளைவாக 1856ஆம் ஆண்டு ஜில்லா பள்ளியாக கல்லூரி தொடங்கப்பட்டது. 1880ஆம் ஆண்டில், சென்னைப் பல்கலைக்கழகத்தின் இணைப்பின் கீழ் கல்லூரித் துறையாக சேர்க்கப்பட்டது. பள்ளி மற்றும் கல்லூரித் துறைகள் இரண்டும் **மதுரா நேட்டிவ் ஸ்கூல் கமிட்டி**யால் கையகப்படுத்தப்பட்டு, 1889இல் 'மதுரா கல்லூரிக் குழு' என மறுபெயரிடப்பட்டது.
புது தில்லி, பல்கலைக்கழக மானியக் குழுவின் அங்கீகாரம் பெற்ற இக்கல்லூரி, மதுரை காமராஜர் பல்கலைக்கழகத்துடன் இணைந்த கலை மற்றும் அறிவியலில் இளங்கலை மற்றும் முதுநிலை பாடங்களை மதுரா கல்லூரி வழங்குகிறது. இக்கல்லூரி தேசிய தர மதிப்பீட்டு குழுவின் "A" தரம் (CGPA 3.15/4) பெற்றுள்ளது.
# மதுரைக் கல்லூரி

## துறைகள்

- தமிழ்
- சமஸ்கிருதம்
- இந்தி
- ஆங்கிலம்
- சமூகவியல்
- தத்துவம்
- பொருளாதாரம்
- கணிதம்
- இயற்பியல்
- வேதியியல்
- கணினி அறிவியல்
- விலங்கியல்
- தாவரவியல்
- வணிகம்
- தகவல் தொழில்நுட்பம்
- உயிரி தொழில்நுட்பவியல்
- நுண்ணுயிரியல்
# மதுரைக் கல்லூரி

## மேனாள் மாணவர்கள்

- ஸ்ரீ டி. எஸ். ராஜம், மியூசிக் அகாதெமி (சென்னை), முன்னாள் தலைவர்
- ஸ்ரீ ஜனா கிருஷ்ணமூர்த்தி
# இஸ்லாத்தில் பெண்கள்

**இஸ்லாத்தில் பெண்கள்** என்போர், இசுலாம் சமயத்தின் அடிப்படை மூலங்களான குர்ஆன், ஹதீஸ் ஆகியவற்றின் வழிகாட்டலின்படி பெண்களுக்கு வழங்கப்பட்டுள்ள உரிமைகளாகும். இசுலாம் சமயத்தில், பெண்களுக்கு உரிமைகள், கண்ணியம் அளிக்கப்பட்டுள்ளது. அத்துடன், பெண்களை அடிமைத்தனத்தில் இருந்து விடுவித்து, அவர்களுக்குச் சமூக உரிமைகளை அளித்துள்ளதாக நம்பப்படுகிறது.
# இஸ்லாத்தில் பெண்கள்

## கல்வி

மனிதனை மனிதனாக வாழவைப்பது கல்வியே. இஸ்லாம் ஆணுக்கும் பெண்ணுக்குமுரிய கடமைகளில் ஒன்றாக கல்வி கற்பதை ஆக்கியிருக்கின்றது.
- "கல்வி கற்பது ஒவ்வொரு முஸ்லிமினதும் கட்டாயக் கடமையாகும்." (பைஹகி) என நபி (ஸல்) அவர்கள் நவின்றுள்ளார்கள். '(நாங்கள் உங்களை அணும் மார்க்க விளக்கங்களை கேட்க முடியாதவாறு) தங்களிடம் (எப்போதும்) ஆண்களே எங்களை மிகைத்து நிற்கிறார். எனவே, தாங்களாகவே எங்களுக்கென்று ஒரு நாளை ஏற்பாடு செய்யுங்கள் என்று பெண்கள் நபி(ஸல்) அவர்களிடம் கேட்டுக் கொண்டார்கள். அவர்களும் அப்பெண்களுக்கென ஒரு நாளை வாக்களித்து, அந்நாளில் அவர்களைச் சந்தித்து அவர்களுக்கு அறிவுரை பகர்ந்தார்கள். (புகாரி-101) பெண்களின் கல்வி உரிமையை உறுதிப்படுத்துவதற்காக மேலேயுள்ள நபி மொழி அமைந்து காணப்படுகின்றது.பெண்கள் கல்வி கற்பது தடையேதும் இல்லை என்பது இதிலிருந்து தெரியவருகிறது. இன்னும் பெண்ணுக்கு மணமுடிக்கும் உரிமையை இஸ்லாம் வழங்கியுள்ளது. பெண்ணின் சம்மதம் பெற்றே அவளுக்குத் திருமணம் செய்து வைக்கப்பட வேண்டும் எனவும் கூறுகின்றது. திருமணத்தின் போது ஒரு பெண் தனது கணவனிடம் மஹர் கேட்கும் உரிமையைப் பெற்றுள்ளாள்.
# இஸ்லாத்தில் பெண்கள்

## மணமுறிவு

- "நீங்கள் (திருமணம் செய்து கொண்ட) பெண்களுக்கு அவர்களுடைய "மஹர்களை" கண்ணியமான முறையில் கொடுத்து விடுங்கள்.**(அல்குர்ஆன் 4:4)**
# இஸ்லாத்தில் பெண்கள்

## மணமுறிவு

### குலா

தன் கணவனுடன் இயைந்து வாழ முடியாத சூழல் உருவாகும் போது ஒரு பெண் தன் கணவனிடமிருந்து குலா முறையில் மணமுறிவு பெறும் உரிமையை இஸ்லாம் வழங்கியுள்ளது. தான் விரும்பாத தனக்கு இயைவு இல்லாத கணவனுடன் காலமெல்லாம் வாழ வேண்டும் என்ற நியதியை இஸ்லாம் விதிக்கவில்லை.
# இஸ்லாத்தில் பெண்கள்

## சொத்துரிமை

பெண்ணுக்குரிய சொத்துரிமை பற்றி இஸ்லாம் குறிப்பிடுகையில் (இறந்து போன) பெற்றோரோ- நெருங்கிய உறவினரோ விட்டுப்போன பொருள்களில் அவை அதிகமாகவோ, கொஞ்சமாகவோ இருந்த போதிலும்ஆண்களுக்கும் பாகமுண்டு, அவ்வாறே பெண்களுக்கும் பாகமுண்டு.-**(அல்குர்ஆன் 4:7)**
என அல்குர்ஆன் கூறுகின்றது.  
எனவே ஒரு பெண் தனது பெற்றோரிடம்,கணவனிடம்,சகோதரர்களிடம் மற்றும் நெருங்கிய உறவினர்களிடமிருந்து வாரிசாக சொத்துக்களைப் பெறத் தகுதியுடையவர்களாகின்றாள். மேலும் சொத்துக்களைத் திரட்டவும், பாதுகாக்கவும், வியாபார முயற்சிகளில் ஈடுபடவும் இஸ்லாம் பெண்ணுக்கு உரிமை வழங்கியிருக்கின்றது.
# இஸ்லாத்தில் பெண்கள்

## சமநீதி

ஆண்களிலும், பெண்களிலும் இறை நம்பிக்கை கொண்ட நிலையில் நற்செயல்களை யார் செய்கின்றார்களோ, அவர்கள் அனைவருமே சொர்க்கத்தில் நுழைவார்கள். அவர்கள் எள்ளளவும் வஞ்சிக்கப்பட மாட்டார்கள். - *(திருக்குர்ஆன் 4:124)*
# இஸ்லாத்தில் பெண்கள்

## பெண் சிசுவை பாதுகாத்தல்

வறுமைக்கு பயந்து உங்களுடைய குழந்தைகளைக் கொலை செய்துவிடாதீர்கள். உங்களுக்கும், அவர்களுக்கும் நாமே உணவளிக்கிறோம். அவர்களைக் கொன்று விடுவது படுபயங்கரமான பாவமாகும்.- *(திருக்குர்ஆன்–17:31)*
# இஸ்லாத்தில் பெண்கள்

## பெண்கள் மீது அவதூறு

அப்பாவி பெண்கள் மீது அவதூறு சுமத்திவிட்டு, அதற்கு ஆதாரமாக நான்கு சாட்சிகளை கொண்டு வர முடியாதவர் களுக்கு எண்பது கசையடிகளைக் கொடுங்கள். அதன்பின்பு எக்காலத்திலும் அவர்களுடைய சாட்சியத்தை ஏற்றுக்கொள்ள வேண்டாம். - *(திருக்குர்ஆன் 24:4)*
# இஸ்லாத்தில் பெண்கள்

## இதனையும் காண்க

- இந்தியாவில் முத்தலாக்
- குலா
# ஆர்க்கிமிடீசு தத்துவம்

காரணமாக பாதரசத்தில் மிதக்கும் ஒரு உலோக காசு]]
**ஆர்க்கிமிடீசு தத்துவம்** எனப்படுவது ஓர் இயற்பியல் விதி. இவ்விதி ஒரு பாய்மத்தினுள் (திரவம் அல்லது வாயு) அமிழ்த்தப்பட்ட ஒரு பொருளின் மீது அப்பாய்மம் செலுத்தும் மிதப்பு-விசை அப்பொருளினால் இடம்பெயர்க்கப்பட்ட பாய்மத்தின் எடைக்குச் சமம் எனக் கூறுகிறது. இன்னொரு வகையில் கூறுவோமானால் ஒரு பொருள் ஒரு நீர்மத்தினுள் மூழ்கியிருக்கும் போது அது இழந்ததாகத் தோன்றும் எடை அதனால் வெளியேற்றப்பட்ட நீர்மத்தின் எடைக்குச் சமம். இத்தத்துவம் முழுமையாக அமிழ்த்தப்பட்ட பொருளுக்கும் பொருந்தும்; ஒரு-பகுதி அமிழ்த்தப்பட்ட பொருளுக்கும் பொருந்தும். ஆனால், பொருள்களின் எடையின்மை நிலையில் ஆர்க்கிமிடீசு தத்துவம் உண்மையாயிராது. இதனைக் கண்டுபிடித்தவர் ஆர்க்கிமிடீஸ்.
# ஆர்க்கிமிடீசு தத்துவம்

## விளக்கம்

கி மு 250 ஆம் ஆண்டு ஆர்க்கிமிடிசு எழுதிய மிதக்கும் பொருட்களின் மேலே (On Floating Bodies) என்ற புத்தகத்தில் கொடுக்கபட்டுள்ள வாசகம்:  
:*எந்த ஒரு பொருளையும், முழுமையாகவோ அல்லது பகுதியாகவோ பாய்மத்தில் அமிழ்த்தும் போது, அது பெற்ற எடையிழப்பு அதனால் வெளியேற்றப்பட்ட பாய்மத்தின் எடைக்குச் சமம்.*  
நடைமுறையில், ஆர்க்கிமிடிசு தத்துவம் ஒரு பாய்மத்தில் முழுமையாகவோ அல்லது பகுதியாகவோ அமிழ்த்தப்பட்ட பொருளின் மிதப்பு விசை கணக்கிடப்பயன்படுகிறது. பொருளின் கீழ் நோக்கிய விசை என்பது அதன் எடைக்குச் சமம். பொருளின் மீது செயல்படும் மேல் நோக்கிய விசை என்பது அதன் மிதப்பு விசை என்பது ஆர்க்கிமிடிசு தத்துவத்தில் வரையறுக்கப்பட்டுள்ளது. பொருளின் தொகு பயன் விசை என்பது அதன் எடைக்கும் மிதப்பு விசைக்கும் உள்ள வித்தியாசம் ஆகும். இந்த வேறுபாடு நேர்மறையாக இருந்தால், பொருள் மிதக்கும். இந்த வேறுபாடு எதிர்மறையாக இருந்தால், பொருள் அமிழும். இந்த வேறுபாடு சுழியாக இருந்தால், பொருளின் மிதக்கும் தன்மை நடுநிலையை அடைகிறது. இந்நிலையில் பொருள் மிதப்பதுமில்லை அமிழ்வதுமில்லை.  
இதன் படி ஆர்க்கிமிடிசு தத்துவம் என்பது "ஒரு பொருளை முழுமையாகவோ அல்லது பகுதியாகவோ பாய்மத்தில் அமிழ்த்தும் போது, அது இழக்கும் எடையானது, அதனால் வெளியேற்றப்பட்ட பாய்மத்தின் எடைக்குச் சமம்"
# ஆர்க்கிமிடீசு தத்துவம்

## வாய்ப்பாடு

புவியீர்ப்பு விசைக்கு இணையாக ஒரு கனசதுரத்தின் பக்கங்கள் இருக்கும் படி பாய்மத்தில் அமிழ்த்தும் போது, அதன் அனைத்துப் பக்கங்களிலும், பாய்மத்தினால் ஒரு செங்குத்து விசை செயல்படுகிறது. அதன் மேல் மற்றும் அடிப்பகுதியில் மிதப்பு விசை செயல்படுகிறது. அதன் மேல் மற்றும் அடிப்பகுதியிலுள்ள அழுத்த வேறுபாடு, அது பாய்மத்தில் அமிழ்ந்துள்ள ஆழத்திற்கு நேர் விதிதத்தில் இருக்கும். பக்கங்களிலுள்ள அழுத்தத்தை அதன் பக்க பரப்பால் பெருக்கினால் கிடைப்பது அதன் மீது செயல்படும் தொகு பயன் விசை ஆகும். இந்த விசை, மிதப்பு விசை அல்லது வெளியேற்றப்பட்ட திரவத்தின் எடை அளவுக்குச் சமம். இதையே ஒழுங்கற்ற வடிவம் கொண்ட பொருட்களைக் கொண்டு செய்யும் போது, அதிலும் மிதப்பு விசையின் அளவு வெளியேற்றப்பட்ட திரவத்தின் அளவுக்குச் சமமாக இருப்பதைக் காணலாம்.  
:**வெளியேற்றப்பட்ட நீரின் எடை = காற்றில் பொருளின் எடை - நீரில் பொருளின் எடை**  
வெளியேற்றப்பட்ட பாய்மத்தின் எடை என்பது வெளியேற்றப்பட்ட பாய்மத்தின் கன அளவுக்குச் சமமாக இருக்கும். பாய்மத்தில் அமிழ்த்தும் போது பொருளின் எடை குறைகிறது. இதற்குக் காரணம் அதன் மீது செயல்படும் மேல் நோக்கிய விசையாகும். பொருளின் அடர்த்தியை வெளியேற்றப்பட்ட பாய்மத்தின் கன அளவையும் புவியீர்ப்பு முடுக்கத்தையும் பெருக்குவதால் கிடைப்பது பொருளின் மீது செயல்படும் மிதப்பு விசைக்குச் சமம்.
ஒரே அளவிலான நிறை கொண்ட பொருட்களை திரவத்தினுள் அமிழ்த்தும் போது, அதிக கன அளவு கொண்ட பொருள் அதிக மிதப்பு விசையைப் பெற்றிருக்கும்.
20 நியூட்டன் எடை கொண்ட ஒரு கல்லை கயிற்றில் கட்டி வெற்றிடத்தில் தொங்கவிடும் போது, அதன் மீது ஈர்ப்பு விசை மட்டும் செயல்படுகிறது. அதனை நீரில் அமிழச் செய்தால் 6 நியூட்டன் எடையுள்ள நீரை வெளியேற்றுமாயின், கயிற்றின் மீது தற்போது செயல்படும் விசையானது, 20 நியூட்டன் பொருளின் எடை, 6 நியூட்டன் வெளியேற்றப்பட்ட நீரின் எடை ஆகியவற்றைக் கழிக்கக் கிடைக்கிறது. பொருளின் மிதப்புதன்மை அதன் உத்தேச எடையைக் குறைக்கிறது. இதனால் நீரில் அமிழ்ந்துள்ள ஒரு பொருளை மேலே உயர்த்துவது எளிதாக உள்ளது.  
ஆர்க்கிமிடிசு தத்துவத்தின் படி, முழுதாக அமிழ்த்தப்பட்ட ஒரு பொருளுக்கான சமன்பாடு:  
:**அமிழ்த்தப்பட்ட பொருளின் உத்தேச எடை = காற்றில் பொருளின் எடை - வெளியேற்றப்பட்ட திரவத்தின் எடை**  
இரு புறமும் கன அளவால் வகுக்கக் கிடைப்பது,  
:<math> \frac { \text{density of object}} { \text{density of fluid} } = \frac { \text{weight}} { \text{weight of displaced fluid} }</math>  
- density of object என்பது பொருளின் அடர்த்தி
- density of fluid என்பது திரவத்தின் அடர்த்தி
# ஆர்க்கிமிடீசு தத்துவம்

## சில குறிப்புகள்

மரக்கட்டையை நீரில் ஏறியும் போது, மிதப்புத்தன்மை அதனை மிதக்கச் செய்கிறது.  
ஆர்க்கிமிடிசு தத்துவம் மேற்பரப்பு இழுவிசையைக் கணக்கில் கொள்வதில்லை.  
ஆர்க்கிமிடிசு தத்துவம் பல திரவங்களின் கலவைகளில் நிரூபிக்கப்படுவதில்லை.
# வண்ணாத்திக்குருவி

**வண்ணாத்திக்குருவி**, **கருப்பு வெள்ளைக்குருவி** அல்லது **குண்டுக்கரிச்சான்** அல்லது **பாலகன்** (*Oriental magpie-robin*, *Copsychus saularis*), என்பது வீட்டுத் தோட்டங்களிலும் காடுகளிலும் எளிதில் காணக்கூடிய ஒரு **பாடுங்குருவி** ஆகும். தன் வாலைத் தூக்கியபடி நிற்கும் இயல்புடைய இக்குருவி 19 செ.மீ. நீளமுடையது. இலை, தழைகளுக்கிடையிலும் வீட்டுத் தோட்டங்களில் உள்ள சாக்கடைகளிலும் இருக்கும் பூச்சி, புழுக்கள் இவற்றின் முக்கிய உணவாகும். முள்ளிலவு, கலியாண முருக்கை ஆகிய மரங்களின் தேனையும் இவை உண்ணும்.
# வண்ணாத்திக்குருவி

## நிறம்

- ஆண் குருவி கருமைநிற மேல்பகுதியில் வெண்ணிறத்தில் தோள்பட்டைச் சிறகுடையது; இதன் அடிப்பகுதி வெண்ணிறமுடையது. இனப்பெருக்க காலங்களில் இது் அருமையான சுருதிகளில் பாடி தன் எல்லையை அறிவிக்கும் இயல்பு கொண்டது.
- பெண் குருவி சாம்பல் நிறமுடையது.
# வண்ணாத்திக்குருவி

## இயல்பு

வண்ணாத்திக் குருவி மாந்தர் வாழும் இடங்களில் காணப்படும் ஒரு பறவை. பிப்ரவரி முதல் ஆகஸ்ட் வரை இதைப் பெரும்பாலும் காண இயலும். மற்ற மாதங்களில் இது பாடாது என்பதால், இதன் இருப்பை அறிந்து கொள்வது கடினம். பிப்ரவரி மாதம் அடர் கருப்பு-வெள்ளை நிறச் சிறகுத் தொகுதியுடன் ஆண் பறவை திடீரெனத் தோன்றி இலை உதிர்ந்த மரங்களின் உச்சாணிக்கிளைகளிலோ அல்லது மின் கம்பங்களிலோ அமர்ந்து பாட ஆரம்பிக்கும். முதலில் சுருதி சுத்தமற்று நாராசமாகக் கிளம்பும் சுரங்கள் போகப்போக காதுக்கினிய கீதங்களாக மாறும். சுருதி சுத்தமான கீதம் கிளம்பிய சில நாட்களுக்குள் இசையில் மயங்கிய பெண் குருவி தோன்றும். அவை ஒன்றையொன்று துரத்திப் பிடித்து விளையாடி பின்னர் கலவியில் ஈடுபடும். இரு ஆண் குருவிகள் சண்டையிடுவதும் அடிக்கடி நடக்கக்கூடிய ஒன்றே.
# வண்ணாத்திக்குருவி

## கூடு

வண்ணாத்திக் குருவி மரப் பொந்துகளிலோ அல்லது வீட்டுச் சுவற்றில் உள்ள பொந்துகளிலோ தன் கூட்டினை அமைக்கும். கூடு காய்ந்த வேர்கள், புல் மற்றும் மயிர்களால் ஆன ஒரு தட்டை மேடை ஆகும். செம்புள்ளிகள் கொண்ட வெளிர் நீல நிறத்திலான மூன்று முதல் ஆறு வரையிலான முட்டைகளை இப்பறவை இடும். குஞ்சுகள் வெளிவந்தபின் தாய் தந்தை இரு பறவைகளுமே புழு பூச்சிகளைக் கொண்டுவந்து அவற்றுக்கு அளிக்கும்.
# காம்பே வளைகுடா

வின் செயற்கைக்கோள் படம்)]]  
**காம்பே வளைகுடா** (*Gulf of Khambhat*) என்று வரலாற்று ரீதியாக அறியப்படும் காம்பத் வளைகுடா, இந்தியாவின் அரேபிய கடல் கடற்கரையில் உள்ள ஒரு விரிகுடா ஆகும். மும்பைக்கு வடக்கே குசராத்து மாநிலம் மற்றும் டையூ தீவின் எல்லையாக இது உள்ளது. காம்பே வளைகுடா வடக்கில் சுமார் 200 கி.மீ. (120 மைல்) நீளம், 20 கி.மீ. (12 மைல்) அகலம் கொண்டும் தெற்கில் 70 கி.மீ. (43 மைல்) அகலமும் கொண்டும் அமைந்துள்ளாது. குசராத்து மாநிலத்தில் பாய்கின்ற முக்கிய நதிகளான நர்மதா, தபதி, மாகி மற்றும் சபர்மதி ஆகிய நதிகள் காம்பே வளைகுடாவில் வளைகுடாவில் முகத்துவாரங்களை உருவாக்குகின்றன.  
காம்பே வளைகுடா கத்தியவார் தீபகற்பத்தை குசராத்தின் தென்கிழக்கு பகுதியிலிருந்து பிரிக்கிறது.  
காம்பே வளைகுடாவின் குறுக்கே 30-கிலோமீட்டர் (19 மைல்) அணை, கல்பசார் திட்டம் என்ற பெயரில் கட்ட திட்டமிடப்பட்டுள்ளது.
# காம்பே வளைகுடா

## வனவிலங்குகள்

காம்பே வளைகுடாவின் மேற்கில், கிர் வன தேசிய பூங்கா மற்றும் அதன் சுற்றுப்புறங்கள், கத்தியவார் அல்லது சௌராசுட்டிரா பகுதியில் ஆசிய சிங்கங்கள் வாழ்கின்றன. வளைகுடாவின் கிழக்கே, தாங்குசு காடு மற்றும் குசராத்து, மகாராட்டிரா மற்றும் மத்தியப் பிரதேசம் சந்திக்கும் இடத்தில் அமைந்துள்ள சூல்பனேசுவர் காட்டுயிர்க் காப்பகத்தில் வங்காளப் புலிகள் வாழ்கின்றன.
# காம்பே வளைகுடா

## காம்பே வளைகுடாவை சுற்றியுள்ள பகுதிகள்

- கிர்சோம்நாத் மாவட்டம்
- அம்ரேலி மாவட்டம்
- பவநகர் மாவட்டம்
- அகமதாபாத் மாவட்டம்
- ஆனந்த் மாவட்டம்
- வதோதரா மாவட்டம்
- பரூச் மாவட்டம்
- சூரத் மாவட்டம்
- நவ்சாரி மாவட்டம்
- வல்சத் மாவட்டம்
- டாமன் மற்றும் டையூ
# காம்பே வளைகுடா

## இதனையும் காண்க

- கட்சு வளைகுடா
- மன்னார் வளைகுடா
# கமீய் இலெமானியேர்

**அன்தோயின் லூயீஸ் கமீய் இலெமானியேர்** (*Camille Lemonnier*) மார்ச்சு திங்கள் 24ஆம் தேதி 1844ஆம் ஆண்டில் பிறந்தார். இவர் ஒரு பெல்சிய எழுத்தாளரும், கவிதையாளரும், நிருபரும் (செய்தியாளரும்) ஆவார். இவரது முதல் படைப்பு 1863ஆம் ஆண்டில் இவரால் எழுதப்பட்ட **சலாங் த ப்ர்யுக்செல்** (*Salon de Bruxelles*) ஆகும். இவரது புகழ்பெற்ற படைப்பு 1881ஆம் ஆண்டில் இவரால் எழுதப்பட்ட **அங் மால்** (*Un Mâle*) ஆகும். இவர், சூன் திங்கள் 13ஆம் தேதி 1913ஆம் ஆண்டில் உயிர் நீத்தார்.
# கமீய் இலெமானியேர்

## படைப்புகள்

- *Salon de Bruxelles* (1863)
- *Nos Flamands* (1869)
- *Croquis d'automne* (1870)
- *Paris-Berlin* (1870)
- *G. Courbet, et ses œuvres* (1878)
- *Un Coin de village* (1879)
- *Un Mâle* (1881)
- *Le Mort* (1882)
- *L'Hystérique* (1885)
- *Happe-chair* (1886)
- *L'Histoire des Beaux-Arts en Belgique 1830-1887* (1887)
- *En Allemagne* (1888)
- *La Belgique* (1888)
- *Ceux de la glèbe* (1889)
- *Le Possédé* (1890)
- *La fin des bourgeois* (1892)
- *L'Arche, journal d'une maman* (1894)
- *La Faute de Mme Charvet* (1895)
- *L'Ile vierge* (1897)
- *L'Homme en amour* (1897)
- *Adam et Eve* (1899)
- *Au Coeur frais de la forêt* (1900)
- *Le Vent dans les moulins* (1901)
- *Le Petit Homme de Dieu* (1902)
- *Comme va le ruisseau* (1903)
- *Alfred Stevens et son œuvre* (1906)
# ஜோ சத்ரியானி

**ஜோசப் "ஜோ" சத்ரியானி** சூலை 15, 1956 ஆம் ஆண்டு நியூ யார்க்கில் பிறந்தவர். இவர் பலமுறை கிராமி விருதுகளுக்காக பரிந்துரைக்கப்பட்ட ஒரு ராக் இசை கிதார் கலைஞர். ரோலிங் ஸ்டோன்சு, டீப் பபுள் போன்ற ராக் இசைக்குழுக்களின் முன்னணி கிதார் கலைஞராக இருந்தார். தற்போது சிக்கன்ஃபூட் என்ற குழுவில் உள்ளார். இவரிடம் கிதார் பயின்ற மாணவர்கள் பலர் தற்போது மிகச்சிறந்த கிதார் கலைஞர்களாக உள்ளனர்.
# குளோரியா எஸ்தேபான்

**குளோரியா எஸ்தேபான்** (பிறப்பு: 1 செப்டம்பர் 1957) என்பவர் கியூபா நாட்டு பாடகர், நடிகை, பாடலாசிரியர் மற்றும் பெண் தொழிலதிபர் ஆவார். இவர் 1 ஆம் தேதி 1957 ஆம் ஆண்டில் கூபா நாட்டிலுள்ள அவானாவில் பிறந்தார். இவர் ஒரு புகழ்பெற்ற பாடகரும் பாடலாசிரியரும் ஆவார். இவரது பெற்றோர் இவருக்கு வைத்த பெயர் 'குளோரியா மாரீயா பகார்தோ கார்சீயா' ஆகும்.
# பி.எச்.பி நீட்சிகள் செயலிகள் களஞ்சியம் (பியர்)

**பி.எச்.பி நீட்சிகள் செயலிகள் களஞ்சியம்** (PHP Extension and Application Repository) அல்லது பியர் (PEAR) என்பது பி.எச்.பி மொழியில் எழுதப்பட்ட நிரல்ககளை ஒர் ஒழுங்கான முறையில் மீள் பயன்பாட்டுக்காக பகிரும் ஒரு திட்டம் ஆகும். இணையம் மூலம் இதை நிறுவ முடியும். அதன் பின்னர் இது பி.எச்.பி இல் எழுதப்பட்ட பல்வேறு நூலங்களை அல்லது நிரல் பொதுதிகளை இணையம் மூலம் எளிமையாகத் தேடி, நிறுவி, நிர்வாகிக்க இது உதவுகிறது. இத் திட்டம் 1999 இல் தொடங்ப்பட்டது.
# தரைப்பாலம்

**தரைப்பாலம்** (*Causeway*) நீர் நிலை அல்லது சதுப்புநிலத்தை இணைக்கும் வகையில் உயர்த்திக் கட்டப்பட்ட சாலை அல்லது தொடருந்துச் சாலை என்பதைக் குறிக்கும். தரைப்பாலங்கள் பொதுவாக உயர்த்தப்பட்ட மணல் திட்டின் மேல் அமைக்கப்பட்டு இருக்கும்.  
மணல் திட்டின் மீதும்; சிறிய வளைவுகள் மீது அமைக்கப்பட்டு இருக்கும் சாலை ஏதண்டம் என அழைக்கப் படுகிறது. ஏதண்டத்தின் வளைவுகள் பெரிதாகும் போது அது பாலம் எனப்படுகிறது.
# ஏதண்டம்

**ஏதண்டம்** (viaduct) சிறிய பாவுநீளங்கள் சிலவற்றைக் கொண்டுள்ள ஒரு பாலம் ஆகும். ரோம தொட்டிப் பாலங்களைப் போலவே பண்டைய ஏதண்டங்களும் வளைவுகளைக் கொண்டு ஆக்கப்பட்டிருந்தன. ஏதண்டங்கள் தரை, நீர் அல்லது இவையிரண்டையுமே பாவும் வகையில் அமைக்கப்படலாம்.  
தொடருந்து மையங்களாக விளங்கும் நகரங்களில் ஏதண்டங்கள் கூடுதலாக பயன்படுத்தப்படுகின்றன. தொடருந்து பாதைக்கும், நெடுஞ்சாலைகளும் சந்திக்கும் இடங்களில் வாகன நெரிசலைத் தவிர்க்கும் பொருட்டு ஏதண்டங்கள் பயன்படுத்தப்படுகின்றன. சில ஏதண்டங்கள் தொடருந்துப்பாதைகளை பள்ளத்தாக்குகளுக்கு குறுக்க்காக பாவுவதற்கு பயன்படுத்தப்படுகின்றன. விரைவு நெடுஞ்சாலைகளில் வெள்ளப்பெருக்கு அபாயமுள்ள சதுப்புநிலப் பகுதிகளைக் கடப்பதற்கும் ஏதண்டங்கள் பயன்படுத்தப்படுகின்றன.
# தொட்டிப் பாலம்

**தொட்டிப்பாலம்**, இரண்டு உயரமான இடங்களுக்கிடையே காணப்படும் பள்ளத்தாக்கை பாவும் வகையில் அமைக்கப்பட்ட வாய்க்கால் ஆகும். கட்டாயமாக நீரைக் கொண்டு செல்வதற்காக அமைக்கப்பட்ட பாலம் அல்லது ஏதண்டம் மட்டுமே தொட்டிப்பாலம் எனப்படும். கப்பல் போக்குவரத்துக்காகவும் சிலவேளைகளில் தொட்டிப் பாலம் அமைக்கப்படுகின்றது.  
கன்னியாகுமரி மாவட்டத்தில் மாத்தூர் என்னும் மலைப்பகுதியில் 1971ஆம் ஆண்டு கட்டப்பட்ட தொட்டிப் பாலம் ஆசியாவிலேயே மிகப்பெரியதாகக் கருதப்படுகிறது மாத்தூர் தொட்டிப் பாலம்.
# ராசேந்திர குமார் பச்சோரி

**ராசேந்திர குமார் பச்சோரி** (*Rajendra Kumar Pachauri*, பிறப்பு: ஆகஸ்ட் 20, 1940) ஆற்றல் மற்றும் வள மூலங்களுக்கான நிறுவனத்தின் (TERI) தலைமை-நிர்வாகியாகவும், பருவநிலை மாறுதல்களுக்கான பன்னாட்டுக் குழுவின் (*IPCC*) தலைவராகவும் உள்ளார். மேலும் ஆற்றல் மற்றும் வளமூலங்களுக்கான நிறுவன டெரி பல்கலைக்கழகத்தின் வேந்தராகவும் உள்ளார்.  
2007 ஆம் ஆண்டின் அமைதிக்கான நோபல் பரிசு, பச்சோரி தலைமை வகிக்கும் IPCC மற்றும் ஐக்கிய அமெரிக்காவின் முன்னாள் துணைத்தலைவரான அல் கோருக்கு இணைந்து வழங்கப்பட்டது. சனவரி 2008ஆம் ஆண்டு பதும விபூசண் விருது பெற்றார்.
# ராசேந்திர குமார் பச்சோரி

## விருதுகளும் பெருமைகளும்

- 2000 - ஆயிரவாண்டு முன்னோடி விருது – உலக புதுப்பிக்கவல்ல ஆற்றல் பிணையம்.
- 2006 - "Officier de La Legion d'Honneur", பிரெஞ்சு தூதரிடமிருந்து.
- 2006 - சவகர்லால் நேரு பிறந்த நூற்றாண்டு விருது.
- 20 டிசம்பர் 2007 - ஜப்பான், கியோத்தோவில் உள்ள Ritsumeikan பல்கலைக்கழகத்தின் கவுரவ டாக்டர் பட்டம்.
- 2007 - NDTV வழங்கிய உலகளாவிய இந்தியர் விருது.
- 2007 - அமைதிக்கான நோபல் பரிசு IPCC மற்றும் அல் கோர் ஆகியோருக்கு.
- 2008 - பத்ம விபூசண்.
- 26 மே 2008 - அமெரிக்காவிலுள்ள யேல் பல்கலைக்கழகத்தின் கவுரவ டாக்டர் பட்டம்.
- 6 சூன் 2008 - IIFA Global Leadership Awar.
- 17 சூலை 2008 - கிழக்கு ஆங்லியா பல்கலைக்கழகத்தின் கவுரவ டாக்டர் பட்டம்.
# பேரூராட்சி

இந்தியாவில் **பேரூராட்சி** (*nagar panchayat*, *town panchayat* *Notified Area Council* (NAC)) என்பது ஊரகப் பகுதியாக இருந்து நகர்ப்புறமாக மாற்றமடைந்து கொண்டிருக்கும் குடியிருப்புப் பகுதியாகும் இதனால், நகராட்சியுடன் ஒப்பிடக்கூடியதொரு அரசியல் அலகாக பேரூராட்சி உள்ளது.12000 - 40000 வரை மக்கட்தொகையுள்ளவை பேரூராட்சிகளாக வகைப்படுத்தப்படுகின்றன.பேரூராட்சியாக இருப்பதற்குத் தேவையான மக்கட்தொகையின் எண்ணிக்கை, மாநிலத்துக்கு மாநிலம் வேறுபடும்.  
இப்பேரூராட்சிகள், இந்தியாவின் ஊராட்சி மன்ற நிர்வாகத்தின் கீழ்வருகின்றன. மக்கட்தொகைக் கணக்கெடுப்புத் தரவுகளில், பேரூராட்சி என்பதைக் குறிப்பதற்கு "T.P." என்ற சுருக்கக் குறியீடு பயன்படுத்தப்படுகிறது. பேரூராட்சிகளின் கட்டமைப்பும் செயற்பாடுகளும் மாநில அரசுகளால் தீர்மானிக்கப்படுகின்றன.  
இந்தியாவில் முதன்முறையாக தமிழ்நாட்டில்தான், நகராட்சிகளுக்கும், கிராம ஊராட்சிகளுக்கும் இடைப்பட்ட நிலையில் பேரூராட்சி அமைப்புகள் நிறுவப்பட்டன. தமிழ்நாட்டில் நகராட்சிக்கு அடுத்த நிலையில் அதிகமான மக்கள் தொகையுடன் குறிப்பிட்ட வருவாயுடைய ஊர்களை பேரூராட்சிகளாகப் பிரித்துள்ளனர். இந்த பேரூராட்சிகளுக்கு அதன் மக்கள் தொகைக்கு ஏற்ப வார்டுகள் பிரிக்கப்படுகின்றன. இந்த வார்டுகளில் வாக்காளர்களாக உள்ள மக்களால் பேரூராட்சி மன்றத்திற்கு உறுப்பினர்கள் தேர்வு செய்யப்படுகின்றனர். இந்த பேரூராட்சி உறுப்பினர்களின் பதவிக்காலம் ஐந்து ஆண்டுகளாக இருக்கிறது. இந்த பேரூராட்சிமன்ற உறுப்பினர்களில் இருந்து ஒருவர் பேரூராட்சி மன்றத் தலைவராகவும், ஒருவர் பேரூராட்சி மன்றத் துணைத் தலைவராகவும் தேர்வு செய்யப்படுகின்றார். பேரூராட்சியின் உறுப்பினர்களைக் கொண்டு நடத்தப்படும் பேரூராட்சி மன்றக் கூட்டங்களில் பெரும்பான்மையான உறுப்பினர்களைக் கொண்டு நிறைவேற்றப்படும் தீர்மானங்களின்படி பேரூராட்சிச் செயல் அலுவலர் அந்தப் பணிகளை தனக்கு கீழுள்ள அலுவலர் மற்றும் ஊழியர்களைக் கொண்டு செயல்படுத்துகிறார். இந்த உறுப்பினர் பதவிகளுக்கு அரசியல் கட்சி சார்பாக போட்டியிட அனுமதி அளிக்கப்பட்டுள்ளது
# பேரூராட்சி

## ஆளுகை

ஒவ்வொரு பேரூராட்சியிலும் மக்கள் தொகைக்கு ஏற்ப வார்டுகள் பிரிக்கப்படுகின்றன. இந்த வார்டுகளில் வாக்காளர்களாக உள்ள மக்களால் பேரூராட்சி மன்றத்திற்கு உறுப்பினர்கள் தேர்வு செய்யப்படுகின்றனர். இந்த பேரூராட்சி உறுப்பினர்களின் பதவிக்காலம் ஐந்து ஆண்டுகளாக இருக்கிறது. இந்த பேரூராட்சிமன்ற உறுப்பினர்களில் இருந்து ஒருவர் பேரூராட்சி மன்றத் தலைவராகவும், ஒருவர் பேரூராட்சி மன்றத் துணைத் தலைவராகவும் தேர்வு செய்யப்படுகின்றார். தேர்தெடுக்கப்பட்டவர்களுடன் இணைந்து செயற்பட மாநில அரசு தலைமைச் செயல் அலுவலர், கண்காணிப்பாளர்கள், பொறியியலாளர்கள், சுகாதாரக் கண்காணிப்பாளர்கள் ஆகியோரை நியமிக்கிறது. இவர்களது நியமனம் மாநில அரசின் குறிப்பிட்ட சட்ட விதிகளுக்குட்பட்டு நடைபெறும்.  
இந்தியாவிலுள்ள ஒவ்வொரு மாநிலமும் அவற்றுக்கானத் தனிப்பட்ட பேரூராட்சி மேலாண்மை இயக்ககங்களைக் கொண்டுள்ளன. எடுத்துக்காட்டுக்குச் சில மாநிலங்கள்:
- கருநாடகம்:
- தமிழ்நாடு: பேரூராட்சிகள் ஆணையரகம்
# பேரூராட்சி

## தமிழ்நாடு

- தமிழ்நாட்டில் 528 பேரூராட்சிகள் (Town Panchayats) உள்ளன.  
பேரூராட்சிகள், ஊராட்சிகள் மற்றும் நகராட்சிகளுக்கு இடைப்பட்டதாக இருக்கின்றன. பேரூராட்சிகளில் மக்கள்தொகை 5000க்கு அதிகமாகவும் 30,000 வரையிலும் உள்ளனர்.  
பெரும்பான்மையான பேரூராட்சிகள் தாலுக்கா தலைமையிடமாகவும், ஊராட்சி ஒன்றிய அலுவலகம்,பதிவுத்துறை அலுவலகம், வரலாற்றுச் சிறப்புமிக்க நகரங்கள்,வழிபாட்டு தலங்களாகவும் தொழிலகங்கள் நிறைந்ததாகவும் விளங்குவதால் நகரங்களுக்கான வளர்ச்சிப் பாதையில் முன்னேறி வருகின்றன. தமிழ்நாடு மாவட்ட நகராட்சிகள் சட்டம் 1920-ன்படி பேரூராட்சிகளின் நிர்வாகம் செயல்படுகிறது.  
பேரூராட்சிகள் மாவட்ட அளவில் மாவட்ட ஆட்சியர்/உதவி இயக்குநர் மற்றும் மாநில அளவில் பேரூராட்சிகளின் இயக்குநரகத்தின் கட்டுப்பாட்டில் உள்ளது.பேரூராட்சிகள் இயக்ககம், நகராட்சி நிர்வாகம் மற்றும் குடிநீர் வழங்கும்துறையின் கீழ் செயல்படுகிறது.  
தமிழ்நாட்டில் பேரூராட்சிகள் நான்கு நிலைகளாக வகைப்படுத்தப்பட்டுள்ளன.
| வகை | பேரூராட்சிகள் எண்ணிக்கை |  |
| --- | --- | --- |
| நிலை 2 | 64 |  |
| நிலை 1 | 202 |  |
| தேர்வுநிலை | 200 |  |
| சிறப்புநிலை | 62 |  |
| மொத்தம் | 528 | } |
# பேரூராட்சி

## பேரூராட்சிகள் மேற்கொள்ளும் பணிகள்

தமிழ்நாட்டில் பேரூராட்சிகளால் கீழ்வரும் பணிகள் மேற்கொள்ளப்படுகின்றன
- பொது சுகாதாரம் - துப்புரவு,கழிவுநீர் அகற்றல், கழிப்பறை வசதி, திடக்கழிவு மேலாண்மை
- மக்கள் உடல்நலம் மற்றும் நோய்த்தடுப்பு
- குடிநீர் வழங்கல்
- விளக்குவசதி
- கட்டிடங்கள் கட்டுவதை ஒழுங்குசெய்தல்
- தொழிற்சாலைகள் மற்றும் தொழில்கள் ஏற்படுத்துவதை உரிமம் வழங்கி முறைப்படுத்துதல்
- பிறப்பு/இறப்பு பதிவு
- மயானங்களை ஏற்படுத்தி பராமரித்தல்.
# பேரூராட்சி

## இதனையும் காண்க

- தமிழகப் பேரூராட்சிகள் பட்டியல்
- கிராம ஊராட்சி
- ஊராட்சி ஒன்றியம்
- மாவட்ட ஊராட்சி
- மாவட்ட ஊரக வளர்ச்சி முகமை
- மாநகராட்சி
- நகராட்சி
- மாவட்டம்
- வருவாய் வட்டம்
- குறுவட்டம்
# நீலான்

**நீலான்** *(Boselaphus tragocamelus)* நடு மற்றும் வட இந்தியா, தெற்கு நேபாளம், கிழக்கு பாக்கிசுத்தான் பகுதிகளில் மிகப்பெரும் அளவில் காணப்படும் மான் இனம். ஆசியாவில் காணப்படும் மான் இனங்களிலேயே நீலான் உருவ அளவில் மிகப் பெரியது. நன்கு வளர்ந்த ஆண் நீலான் குதிரையின் உருவத்தை ஒத்திருக்கும். இதன் உடல் நீலம் கலந்த நிறத்தில் இருப்பதால், இது *நீலான், நீலமான், நிலகைமான்* போன்ற பெயர்களால் அழைக்கப்படுகிறது..
# நீலான்

## உடலமைப்பு

நீலானின் உடல், எடை பற்றிய தரவுகள் நடு இந்தியாவின் இயற்கை உயிர்த்தொகை மற்றும் அமெரிக்காவின், டெக்சாசு மாநிலத்தில் அறிமுகப்படுத்தப்பட்ட உயிர்த்தொகையில் இருந்து கணக்கிடப்பட்டுள்ளது.
| காணப்படும் இடம் | எடை | மேற்கோள்கள் |
| --- | --- | --- |
| நடு இந்தியா | 270 கிலோ | பிரான்டர்,(1923) |
| நடு இந்தியா | 200 கிலோ | வாக்கர், (1968) |
| நடு இந்தியா | 270 கிலோ | பிராடர்,(1971) |
| டெக்சாசு | 241 கிலோ (ஆண்), 169 கிலோ (பெண்) | சிப்பில்டு,(1983) |
வளர்ந்த ஆண் நீலான் சுமார் 130 முதல் 150 செ.மீ உயரமும் உயரமும் இருக்கும். ஆண் நீலானுக்கு மட்டும் 15 முதல் 20 செ.மீ நீளமான கொம்பு உண்டு. இதன் கொம்புகள் பருத்து, கூம்பு வடிவில் உறுதியற்று இருக்கின்றன. பெண் நீலான்களும் இளங்கன்றுகளும் வெளிறிய பழுப்பு நிற உடல்மயிர் போர்வையைக் கொண்டிருக்கின்றன. ஆண் நீலான்கள் பிறந்து பத்து மாதங்களுக்குப் பிறகு உடலின் நிறம் பழுப்பு நிறத்திலிருந்து நீல நிறத்துக்கும், கால்கள் கறுப்பு நிறத்துக்கும் மாறும். நான்கு ஆண்டுகளில் ஆணின் உடல் முழுவதும் நீலம் கலந்த சாம்பல் நிறத்துக்கு மாறிவிடும். ஆண், பெண் நீலான்களுக்கு முகம், காதுகள், காற்குழைச்சு (முழங்கால் மூட்டு) வால் ஆகிய இடங்களில் கறுப்பு, வெள்ளை நிறக் குறிகளும், முகத்தில் வெள்ளை நிற முரட்டு மயிரும் இருக்கும். பெண் நீலானைக்காட்டிலும் ஆண் நீலானுக்கு கழுத்தின் பின் பகுதியில் அதிகமான கறுப்பு நிற மயிர்கள் கற்றையாகக் காணப்படும். வட, தென்னிந்தியாவின் திறந்தவெளிக் காடுகள் அனைத்திலும் நீலான் காணப்பட்டு வந்தது. முன்னர் நீலானின் தென்கோடிப் பரவல் நிலம் தமிழ் நாட்டின் மேட்டுப்பாளையம் வரை இருந்ததாக வரலாற்றுப் பதிவுகள் கூறுகின்றன. நீலான் தற்போது இமய மலை அடிவாரத்தில் இருந்து, ஆந்திர மாநிலத்தின் வட மாவட்டங்கள் வரை காணப்படுகிறது. இந்தியாவின் வடகிழக்கு மாநிலங்கள் மற்றும் தென் மாநிலங்கள் தவிர்த்து ஆந்திரப் பிரதேசம், பீகார், சத்தீசுகர், குசராத், அரியானா, இமாச்சல் பிரதேசம், சம்மு காசுமீர், மத்தியப் பிரதேசம், மகாராட்டிரம், ஒரிசா, பஞ்சாப், ராஜஸ்தான், உத்திரப் பிரதேசம், உத்தராஞ்சல், சார்க்கண்ட் மற்றும் மேற்கு வங்காளம் முதலிய 16 மாநிலங்களில் உள்ள 114 பாதுகாக்கப்பட்ட இடங்களில் நீலான், காணப்படுகிறது. இந்தியாவுக்கு வெளியே பாகிசுத்தானில் இந்திய எல்லையை ஒட்டிய பகுதிகளிலும் நேபாளத்திலும் காணப்படுகிறது. இந்தியத் துணை கண்டத்தைத் தவிர அறிமுகப்படுத்தப்பட்ட உயிர்த்தொகை ஐக்கிய அமெரிக்கா, மெக்சிகோ மற்றும் தென் ஆப்பிரிக்காவில் வாழ்கின்றது. பாதுகாக்கப்பட்ட இடங்களுக்கு வெளியே நீலான் பெரும்பாலும் விளை நிலங்கள் நிறைந்த பகுதிகளிலேயே வாழ்கின்றது. இவை சமமான தரை முதல் மலைகள் வரை பல வகையான நிலங்களில் வாழ்கின்றன. அடர்ந்த காடுகள் மற்றும் மலை முடிகளை தவிர்த்தே வாழும் தன்மையுடையவை. பாலை நிலங்களில் நீலான் வாழ்வதே இல்லை.
# நீலான்

## உயிர்த்தொகை

இந்தியாவில் மிகக் கூடுதலாக காணப்படும் மானினம் ஆயினும் நீலானின் தற்போதைய உயிர்த்தொகை முன்பைக் காட்டிலும் மிகவும் குறைந்துள்ளது. நீலானின் உயிர்த்தொகை 1970களில் இருந்து குறையத் துவங்கியுள்ளது.
# நீலான்

## சூழியல்

### சமூக வாழ்க்கை

நீலான்கள் இரண்டு முதல் பத்து உறுப்பினர்கள் கொண்ட குழுக்களாக அறியப்பட்டுள்ளன. பெரும்பாலும் நான்கு அல்லது ஐந்து உறுப்பினர்களை கொண்ட குழுக்களே மிகுதியாகக் காணப்படுகின்றன. குழுவில் உறுப்பினர்களின் எண்ணிக்கை இடத்துக்கு இடம் மற்றும் காலநிலைக்கு ஏற்ப மாறுகிறது. நீலான்கள் பெரும்பாலும் மூன்று வகையான குழுக்களாக அறியப்பட்டுள்ளன. அவை:
1. இளங்கன்றுகளுடன் ஒன்று அல்லது இரண்டு பெண் நீலான்கள்
1. ஒரு வயதான கன்றுடன் மூன்று முதல் ஆறு வளர்ந்த நீலான்கள்
1. இரண்டு முதல் 18 எண்ணிக்கையிலான ஆண் நீலான்களைக் கொண்ட குழுக்கள்  
டெக்சாசு உயிர்த்தொகையில் பால் அடிப்படையிலான குழுக்களைக் காணலாம்.
# நீலான்

## சூழியல்

### வாழிடம்

நீலான்கள் திறந்த வெளிக் காடுகளையே பெரிதும் விரும்புகின்றன. அடர்ந்த காடுகளைத் தவிர்த்து புதர்க்காடுகள் போன்றவை நீலான்களின் வாழிடங்கள் ஆகும். சரிசுகாவில் வானலை கழுத்துப் பட்டை அணிவிக்கப்பட்ட பெண் நீலானின் வாழிடம் சராசரியாக 3.6 சதுர கி.மீ என்றும், ஆகக்கூடுதலாக 7.3 சதுர கி.மீ என்றும் கணக்கிடப்பட்டுள்ளது.
# நீலான்

## சூழியல்

### பழக்க வழக்கங்கள்

நீலான்கள் பெரும்பாலும் அமைதியானவை. ஆண், பெண் மற்றும் ஐந்து மாதம் கடந்த கன்று அனைத்தும் தொண்டையில் இருந்து ஒலி எழுப்பும். இவ்வொலி சுமார் 500 மீட்டர் தூரம் வரை கேட்கும். இவை அச்சுறுத்தல்களை குழுவின் மற்ற உறுப்பினர்களுக்கு உணர்த்தவே ஒலி எழுப்புகின்றன. சில வேளைகளில் ஆண்–ஆண் சண்டையின் பொழுது மிகக் காட்டமான ஒலியும், தாய்க்கும் கன்றுக்கும் இடையே மென்மையான ஒலிப் பரிமாற்றங்களும் நிகழும். நீலான் ஆண்டு முழுவதும் இனப்பெருக்கம் செய்யும் விலங்காகும். நடு இந்தியப் பகுதிகளில் அனைத்து பருவ காலங்களிலும் இளங்கன்றுகளின் இருப்பு உறுதி செய்யப்பட்டுள்ளது. பரத்பூர் வன உய்விடத்தில் பெரும்பாலான கன்றுகள் மழைக் காலத்தில் (சூன் முதல் அக்டோபர் வரை) ஈன்றெடுக்கப்பட்டுள்ளதும் மிகுதியான இனப்பெருக்க செயல்பாடுகள் நவம்பர் மற்றும் திசம்பர் மாதங்களில் நடைபெறுவதும் அறியப்பட்டுள்ளது. விலங்கியல் பூங்காக்களில் வளர்க்கப்படும் விலங்குகளில் இனப்பெருக்க காலம் இடத்திற்கு தகுந்தாற்போல் வேறுபடுகிறது. இவை பெருப்பாலும் இரண்டு கன்றுகளை ஈன்றெடுக்ககும், சில வேளைகளில் ஒன்று அல்லது மூன்று கன்றுகள் ஈன்றெடுப்பதும் உண்டு. கன்றுகள் 10 மாதத்தில் பாலூட்டலை மறந்துவிடுகின்றன. பிறந்த 18 மாதங்களில் இனப்பெருக்கத்தில் ஈடுபடும் தகுதியை பெறுகின்றன. இதன் வாழ்காலம் சுமார் 21 ஆண்டுகள் இருக்கலாம் எனக் கணிக்கப்பட்டுள்ளது.
# நீலான்

## காப்பு நிலை

நீலான்கள் குறைந்த தீவாய்ப்பு உள்ள விலங்காகக் கருதப்பட்டாலும் இவை வேட்டையாடப்படுதல், விளைநிலங்களுக்கு வருவதால் மனிதரால் விரட்டப்படுதல், விளைநில மின்சார வேலிகளில் சிக்கி கொல்லப்படுதல், பிளவுபட்ட குறைந்த உயிர்த்தொகையால் ஏற்படும் உள்ளினப்பெருக்கம் போன்ற அச்சுறுத்தல்களைக் கொண்டுள்ளன.
# நகராட்சி

**நகராட்சி** (*Municipality*) ஒரு தெளிவாக வரையறுக்கப்பட்ட நிலப்பகுதி மற்றும் அங்கு வாழும் மக்களின் நிர்வாக அமைப்பாகும். இது பொதுவாக ஒரு நகரம், ஊர் அல்லது கிராமத்தை நிர்வகிக்கும் அவையைக் குறிக்கும். நகராட்சியின் தலைவர் நகரத்தந்தை அல்லது மேயர் என அழைக்கப்படுகிறார். அவருக்கு நகராட்சி அவை அல்லது முனிசிபல் கவுன்சில் உதவி புரிகிறது.  
நகராட்சி ஓர் ஊராட்சி நிர்வாகத்தைக் குறித்தாலும் அதுமட்டுமே அல்ல. பெரும்பாலான நாடுகளில் நகராட்சி, மக்களாட்சி நடைபெறும் மிகச்சிறிய நிர்வாக அமைப்பாகும். சிலநாடுகளில் இவை "கம்யூன்கள்" என (பிரெஞ்சு: *commune*, இத்தாலியம்: *comune*, ரோமானியம்: *comună*, சுவீடியம்: *kommun* மற்றும் நார்வீஜியன்/டானிஷ்: *kommune*)
அழைக்கப்படுகின்றன. இன்னும் சில நாடுகளில், முக்கியமாக மத்தியகிழக்கு நாடுகளில், நகராட்சி என்பது மற்ற நாடுகளில் நகர மண்டபம் (டவுண் ஹால்/சிடி ஹால்) என்றழைக்கப்படும் நகராட்சியின் நிர்வாக கட்டிடத்தையும் குறிக்கிறது.  
கனடா, கிரீன்லாந்து, ஆஸ்திரேலியா மற்றும் பிரேசில் நாடுகளில் மிகப்பெரிய நகராட்சிகளைக் காணலாம்.
# கீழ்நிலை ஆட்சி அமைப்புகளாக நகராட்சிகள்

## அல்பேனியா

நகராட்சி என்பது ஒரு நகரின் (*பாஷ்கி*) அல்லது ஒரு மாநிலத்தின் (komunë) நிர்வாக அமைப்பு.
# கீழ்நிலை ஆட்சி அமைப்புகளாக நகராட்சிகள்

## அல்ஜீரியா

நகராட்சி (*கொம்யூன்*) டாராவின் பகுதியை உள்ளடைக்கிய விலயா; இங்கு 1,541 கொம்யூன்கள் உள்ளன.
# கீழ்நிலை ஆட்சி அமைப்புகளாக நகராட்சிகள்

## அர்ச்சென்டினா

நகராட்சி (முனிசிபலிடாட்) என்பது ஒரு நகரம், ஊர் அல்லது ஒரு நகர்ப்பகுதியை குறிக்கும். அவை அமைந்திருக்கும் மாநிலங்கள் தங்கள் கீழ் உள்ள நகராட்சிகளை அவற்றின் ஆட்சியைப் பொறுத்து சீரமைத்துக் கொளகின்றன.
# கீழ்நிலை ஆட்சி அமைப்புகளாக நகராட்சிகள்

## ஆஸ்திரேலியா

ஆஸ்திரேலியாவில் மாநிலங்கள் மற்றும் ஆட்சிப்பகுதிகளின் உப-பிரிவுகள் நகராட்சிகளாகும். (பார்க்க ஆஸ்திரேலியாவின் உள்ளூராட்சிப் பகுதிகள்).
# கீழ்நிலை ஆட்சி அமைப்புகளாக நகராட்சிகள்

## ஆஸ்திரியா

நகராட்சி (*Gemeinde*) ஒரு மாவட்டத்தின் (*Bezirk*) பங்காகும். மாவட்டம் ஒரு மாநிலத்தின் (*Bundesland*) பங்காகும்.
# கீழ்நிலை ஆட்சி அமைப்புகளாக நகராட்சிகள்

## பங்களாதேசம்

நகராட்சி (*Paurashava*) ஒரு உபசில்லா அல்லது துணைமாவட்டத்தின் பாகமாகும், துணைமாவட்டம் மாவட்டம் ஒன்றின் பங்காகும்.
# கீழ்நிலை ஆட்சி அமைப்புகளாக நகராட்சிகள்

## பெல்ஜியம்

நகராட்சி (*gemeente/commune*) ஒரு *provincie/province*-இன் பங்காகும் அல்லது பிரசெல்சு-இன் பங்காகும்.
# கீழ்நிலை ஆட்சி அமைப்புகளாக நகராட்சிகள்

## பொலிவியா

நகராட்சி (*municipio*) ஒரு மாநிலத்தின் பங்காகும், மாநிலம் நாட்டின் ஒரு துணை கோட்டமாகும் departamento.
# கீழ்நிலை ஆட்சி அமைப்புகளாக நகராட்சிகள்

## பொஸ்னியாவும், ஹெர்ஸகொவினாவும்

இங்கு நகராட்சி (*ஒப்சினா - općina* or *opština*) கன்ட்டனின் ஒரு பகுதி (*kanton*) மற்றும் ஒரு துணைமண்டலம் (grouped in regions)
# கீழ்நிலை ஆட்சி அமைப்புகளாக நகராட்சிகள்

## பிரேசில்

மாநிலங்கள் (*estado*) நகராட்சி (*município*)களாக பிரிக்கப்படுகின்றன. இங்கு கௌன்டிக்கு இணையான நிலை எதுவும் இல்லை. நகராட்சிகளே மிகச்சிறிய அரசியல், நிர்வாகப் பிரிவாகும். *cidade*/நகர் பிரேசில் சட்டத்தில் நகராட்சியின் ஆட்சிபீடமாக கருதப்படுகிறது. இங்கு நகரத்திற்கும் ஊர்களுக்கும் வேறுபாடு இல்லை. நகராட்சி இயங்கும் இடமெல்லாம் 'நகரமாக'வே, அவை எத்தனை சிறியதாக இருந்தபோதிலும், கருதப்படுகின்றன. மற்ற குடியிருப்புகளுக்கு உள்ளாட்சி அமையாமல் நகராட்சிகளின் கீழ் செயல்படுகின்றன. சில நகராட்சி அரசுகள் தங்கள் நிர்வாக அலுவலகத்தை அங்கு ஏற்படுத்துகின்றன. தேசிய தலைநகர் பகுதி (பிரேசிலியா) சிறப்பு நிலையில் கூட்டமைப்பு மாவட்டமாக நகராட்சிகளாக பிரிக்கப்படுவதில்லை. இல்லையெனில் பிரேசிலின் எந்தவொரு சிறு நிலப்பரப்பும் ஏதாவதொரு நகராட்சியின் கீழ் நிர்வகிக்கப்படும். இதனால் அங்கு அனைத்துமே 'நகராட்சி'களின் கட்டுப்பாட்டில்தான். சில பிரேசில் நகராட்சிகள், அமேசான் பகுதி போல, பல சிறு நாடுகளைவிட பெரிதாக இருக்கின்றன.
# கீழ்நிலை ஆட்சி அமைப்புகளாக நகராட்சிகள்

## பல்கேரியா

நகராட்சி (Bulgarian: община) நாட்டின் மிகச் சிறிய ஆட்சிப்பகுதியாகும் மற்றும் மாநிலத்தின் ஒரு பாகமாகும். பல்கேரியாவின் 28 மாநிலங்களில் 264 நகராட்சிகள் உள்ளன.
# கீழ்நிலை ஆட்சி அமைப்புகளாக நகராட்சிகள்

## கனடா

கனடாவில் நகராட்சி ஒரு நகரம், ஊர், கிராமம், குடியிருப்பு அல்லது பரோவைக் குறிக்கும் ஒரு மண்டலம் (அல்லது மண்டல நகராட்சி) என்பது மாவட்டம், கௌன்டி அல்லது மாநகரம். தவிர குயூபெக், நோவாஸ்கோஷியா மற்றும் ஒன்டோரியோ மாநிலங்களில் சில குறிப்பிட்ட நகராட்சிகளுக்கு தனி பெயர் உண்டு. ஒன்டோரியோ, சாஸ்கட்சேவான் மற்றும் மனிடோபாவின் சில பகுதிகள் கிராம நகராட்சிகள் என அழைக்கப்படுகின்றன, அதே நேரம் அல்பெர்டாவின் பகுதிகள் நகராட்சி மாவட்டம் எனவும் பிரித்தானிய கொலம்பியா பகுதிகள் **மாவட்ட நகராட்சிகள்** எனவும் அழைக்கப்படுகின்றன.
# கீழ்நிலை ஆட்சி அமைப்புகளாக நகராட்சிகள்

## சிலி

நகராட்சி (*municipalidad*) நாட்டின் மூன்றாம்நிலை சட்ட அமைப்பாகும்; அவை ஒன்றோ பலவோ கொம்யூன்களை (*comuna*) நிர்வகிக்கின்றன. முதல்நிலையில் சிலி மண்டலங்களாகவும் (மண்டலங்கள்) இரண்டாம் நிலையில் மாநிலங்களாகவும் (மாநிலங்கள் -*provincia*) பிரிக்கப்பட்டுள்ளன. இந்த மாநிலங்கள் *comunas* ஆக பிரிக்கப்பட்டு நகராட்சிகளுக்கு ஒதுக்கப்படுகின்றன. பெரும்பாலான நேரங்களில் நகராட்சியும் கொம்யூனும் ஒரே பெயரில் அமைந்திருந்தாலும் அரசியலமைப்பு ஒரு நகராட்சி ஒன்றிற்கு மேற்பட்ட கொம்யூன்களுக்கு பொறுப்பேற்க அனுமதிக்கிறது.
# கீழ்நிலை ஆட்சி அமைப்புகளாக நகராட்சிகள்

## கொலம்பியா

நகராட்சி (*municipio*) ஒரு டிபார்ட்மென்டின் (*departamento*) பாகமாகும். மேலும் இவை காரிஜிமென்டோக்கள் மற்றும் வெரெடாக்கள் என பிரிக்கப்பட்டுள்ளன.
# கீழ்நிலை ஆட்சி அமைப்புகளாக நகராட்சிகள்

## குரோசியா

இங்கு நகராட்சி (*ஒப்சினா-općina*) கௌன்டி (*Counties of Croatia|županija*) எனப்படும் நிலப்பிரிவின் பகுதியாகும்.
# கீழ்நிலை ஆட்சி அமைப்புகளாக நகராட்சிகள்

## செக் குடியரசு

நகராட்சி (*obec*) ஒரு kraj (*க்ராஜ்*)-இன் பாகமாகும்.
# கீழ்நிலை ஆட்சி அமைப்புகளாக நகராட்சிகள்

## டென்மார்க்

கொம்யூன் எனப்படும் நகராட்சி (*kommune*) ஒரு மண்டலத்தின் மண்டலம் பாகமாகும் . சனவரி 1, 2007-இலிருந்து டென்மார்க்கில் கௌன்டிகள் விடப்பட்டன.
# கீழ்நிலை ஆட்சி அமைப்புகளாக நகராட்சிகள்

## டொமினிகன் குடியரசு

நகராட்சி (*municipio*) ஒரு மாநிலத்தின் பாகமாகும்.
# கீழ்நிலை ஆட்சி அமைப்புகளாக நகராட்சிகள்

## எஸ்தோனியா

நகராட்சி (*omavalitsus]]*) ஒரு மிகச்சிறிய நிலப்பிரிவாகும்.
# கீழ்நிலை ஆட்சி அமைப்புகளாக நகராட்சிகள்

## பின்லாந்து

நகராட்சி (*kunta / kommun - கொம்யூன்*) தனது அருகாமையிலுள்ள நகராட்சிகளுடன் ஒரு துணைமண்டலத்தில் (*seutukunta / region*) மற்றும் மண்டலத்தில் (region – *maakunta / landskap*) ஒத்திசைந்துள்ளன; மண்டலங்கள் நாட்டின் மாநிலத்துடன் (*lääni / län*) இணைக்கப்பட்டுள்ளன. நகராட்சிகள் தங்களை "நகரம்" (*kaupunki / stad*) என அழைத்துக்கொள்ளலாம்.
# கீழ்நிலை ஆட்சி அமைப்புகளாக நகராட்சிகள்

## பிரான்ஸ்

மண்டலங்கள் (région) மாநிலங்களாகவும் (*département*), மாநிலங்கள் நகராட்சி (*commune*)களாகவும் பிரிக்கப்பட்டுள்ளன.
# கீழ்நிலை ஆட்சி அமைப்புகளாக நகராட்சிகள்

## ஜெர்மனி

நகராட்சி (*Gemeinde*) ஒரு மாவட்டத்தின் (*Kreis*) பாகமாகும். பெரும் நகராட்சிகள் *Stadt* என அழைக்கப்படுகின்றன. மக்கட்தொகை குறைந்த இடங்களில் நகராட்சிகள் ஒன்றிணைக்கப்பட்டு நகராட்சி ஒன்றியம் (*Verbandsgemeinde*) என அழைக்கப்படுகின்றன.
# கீழ்நிலை ஆட்சி அமைப்புகளாக நகராட்சிகள்

## கிரீஸ்

நகராட்சி ஒரு பிரிபெக்ட்சரின் (prefecture) பாகமாகும். அவை டிமொய் அல்லது (மக்கட்தொகை குறைந்திருந்தால்) கொய்நோட்டே என அழைக்கப்படுகின்றன. இவை சேர்ந்து நோமோஸ் (*nomos*) எனவும் நோமோஸ்கள் இணைந்து பெருமண்டலமாக (periphery)வும் அழைக்கப்படுகின்றன. நகராட்சிகள் மூன்றாம்நிலை நிர்வாக அமைப்புகள். டமொய் மேயர் மற்றும் கொய்நோட்டே தலைவர் நான்கு ஆண்டுகளுக்கு ஒருமுறை மக்களால் தேர்ந்தெடுக்கப்படுகின்றனர்.
# கீழ்நிலை ஆட்சி அமைப்புகளாக நகராட்சிகள்

## ஹைத்தி

நகராட்சி (*commune*) ஒரு டிபார்ட்மென்ட்டில் (*département*) உள்ளடங்கிய அர்ரொன்டிஸ்மென்ட்டின் (arrondissement)) பாகமாகும்.
# கீழ்நிலை ஆட்சி அமைப்புகளாக நகராட்சிகள்

## ஹங்கேரி

நகராட்சி (*települési önkormányzat*) ஒரு கௌன்ட்டி (*megye*)யின் பாகமாகும்.
# கீழ்நிலை ஆட்சி அமைப்புகளாக நகராட்சிகள்

## ஐஸ்லாந்து

நகராட்சி ஒரு நகர சட்டமன்றம். அது 300-இலிருந்து 18,000 மக்கள் கொண்ட கிராமமாகவும் இருக்கலாம். (பார்க்க ஐஸ்லாந்து நகராட்சிகள்)
# கீழ்நிலை ஆட்சி அமைப்புகளாக நகராட்சிகள்

## இந்தியா

நகராட்சி பொதுவாக ஒரு நகரையே குறிக்கும். அது கிராமமுமில்லாத பெருநகராகவும் இல்லாத ஊராகும். மக்கள் தொகை 1,00,000-இற்கு மிகுந்திருக்கும். மக்கள் தொகை 1,00,000-ஐ மிகுந்திருந்தால் அது மாநகராட்சி (கார்பரேஷன்) என அழைக்கப்படுகிறது. தமிழ்நாட்டில் ஆண்டு வருமானம் சராசரி ரூ.10 கோடியை தாண்டினால் அவை சிறப்பு நிலை நகராட்சியாகவும், ரூ. 6 கோடிக்கு மேல், ரூ.10 கோடிக்கு மிகாமல் வருமானம் இருந்தால் அவை தேர்வு நிலை நகராட்சியாகவும், ரூ. 4 கோடிக்கு மேல், ரூ. 6 கோடிக்கு மிகாமல் வருமானம் இருந்தால் அவை முதல் நிலை நகராட்சியாகவும், ரூ. 4 கோடி வரை, அதை மிகாமல் வருமானம் பெறுபவை 2-ஆம் நிலை நகராட்சியாகவும் அதற்கு கீ்ழ் உள்ளவை மூன்றாம் நிலை நகராட்சியாகவும் வகைப்படுத்தப்படுகின்றன.
# கீழ்நிலை ஆட்சி அமைப்புகளாக நகராட்சிகள்

## இத்தாலி

ஒரு மண்டலத்தின் (regione) பாகமாக மாநிலமும் (provincia) மாநிலத்தின் பாகமாக கொம்யூனும் (comune) விளங்குகின்றன. நகராட்சி பெரிய கொம்யூன்களின் துணைபிரிவுகளாக உள்ளன. (எ-டு: உரோமை நகரம் கொம்யூன்).
# கீழ்நிலை ஆட்சி அமைப்புகளாக நகராட்சிகள்

## யப்பான்

நகராட்சி நாட்டின் உபபிரிவுகளான பிரிபெக்ட்சரின் (prefecture) ஆட்சியைக் குறிப்பதாகும்.
# கீழ்நிலை ஆட்சி அமைப்புகளாக நகராட்சிகள்

## கென்யா

நான்கு வகையான உள்ளூராட்சிகளில் நகராட்சி ஒன்றாகும். சுமார் 50 முக்கிய நகரங்களுக்கு நகராட்சி நிலை அளிக்கப்பட்டுள்ளது.
# கீழ்நிலை ஆட்சி அமைப்புகளாக நகராட்சிகள்

## லாத்வியா

நகராட்சி (*sing.:novads*, *plur.:novadi*) ஒரு மாவட்டத்தின் (*sing.:rajons*, *plur.:rajoni*) பகுதியாகும்.
# கீழ்நிலை ஆட்சி அமைப்புகளாக நகராட்சிகள்

## லெபனான்

நகராட்சி ஒரு மாவட்டத்தின் district பகுதியாகும். மாவட்டம் ஒரு மாநிலம் அல்லது மண்டலத்தின் (Region or Province, அரபு மொழி: *Mouhafazah*)
பகுதியாகும்.
# கீழ்நிலை ஆட்சி அமைப்புகளாக நகராட்சிகள்

## லித்துவேனியா

நகராட்சி (*savivaldybė*) ஒரு மாவட்ட (*apskritis*)த்தின் பங்காகும். இது மேலும் எல்டெரேட்கள் (elderates *seniūnija*) என பிரிக்கப்படுகின்றன.
# கீழ்நிலை ஆட்சி அமைப்புகளாக நகராட்சிகள்

## லக்சம்பர்க்

கொம்யூன்கள் communes கடைநிலை பிரிவுகளாகும்.
# கீழ்நிலை ஆட்சி அமைப்புகளாக நகராட்சிகள்

## மெக்சிகோ

ஒரு நகராட்சி (*municipio*) மாநிலத்தின் பிரிவாகும் (estado) மற்றும் ஒரு பரோ (*delegación*) மாவட்டத்தின் Federal District பிரிவாகும். (பார்க்க மெக்சிகோ நகராட்சிகள் மற்றும் மெக்சிகோ மாவட்ட ஒன்றிய பரோக்கள்).
# கீழ்நிலை ஆட்சி அமைப்புகளாக நகராட்சிகள்

## நெதர்லாந்து

நகராட்சி (*gemeente*) மாநிலத்தின் (*provincie*) பகுதியாகும்.